Jarðstrengslagnir í meginflutningskerfinu á Norðurlandi Um miðjan desember birtist í samráðsgátt stjórnvalda skýrsla , sem unnin var að beiðni ráðuneyta Atvinnuvega - og nýsköpunarmála og Umhverfis - og auðlindamála . Í þessari skýrslu er fjallað um niðurstöður greininga á takmörkunum og áhrifum notkunar jarðstrengja á hæstu spennustigum flutningskerfa raforku . Í skýrslunni er til skoðunar meginflutningskerfi landsins , frá Brennimel í vestri norður um , austur og endað í Sigöldu . Í stuttu máli má segja að niðurstöður skýrslunnar komi fyllilega heim og saman við þær niðurstöður sem Landsnet hefur áður birt , t.a.m. í skýrslu frá því í mars 2017 . Raunar tekur skýrsluhöfundur það fram með afgerandi hætti að góður samhljómur sé á milli niðurstaðnanna . „ Nýja skýrslan staðfestir þetta með afgerandi hætti . Í raun má segja að skýrslan staðfesti það að svigrúm til jarðstrengslagna í nýrri 220 kV byggðalínu sé það takmarkað að það eigi fyrst og fremst að nýta til þess að uppfylla stefnu stjórnvalda um raflínulagnir . Meginstefnan eigi að vera sú að 220 kV meginflutningskerfið sé í lofti . Magni Þór Pálsson verkefnastjóri rannsókna hjá Landsneti .